Veugelpyk

Veugelpyk is e kaffeesport die officieel darts noemt. 't Is overol in de weireld espeeld, mo 't komt van Iengeland. Vroeger hiengt er in iedern kaffee e veugelpyk, nu is dat e bitje emienderd, mo 't zyn der ogliek nog vele. De bedoelienge is voun me drie pyltjes (‘’darts’’ in 't Iengels) zoe goed meugelik te smytn (en in e nermoal spel 501 te smytn).

 E veugelpyk en de moatn 
E veugelpyk is e rounde van e houtn ploate met doarup zwynhoar of synthetiesche vezels met doaround e metoaln band. Vanvôorn is 'n upedêeld in e rôze (groen=25 puntn, rôod=50 puntn) me doaround 4 riengels (vanbuutn=2x (e dubbeln), toune x1, toune x3 (e tripel) en toune were x1) ounderverdêeld in cyfers van êen toet twientig. A je dus in tripel 20 smyt, e je 60 puntn esmeetn. De riengels van de dubbels en de tripels zyn oftewel rôod, oftewel groene. De geweune riengels zyn gilf en zwort.

De numers stoan ezô up e veugelpyk, vanboovn te begun in wyzerzinne: 20-1-18-4-13-6-10-15-2-17-3-19-7-16-8-11-14-9-12-5. Roend olle vaksjes is er e metoaln droad (oek round dubbels, tripels en de rôozn).

De deursnee van e veugelpyk is bykan 46 cm. En hangt 173 cm hoge (emeetn van 't middn van de rôze toet de ground, oungeveer up d'hogte van d'oogn van e mens van e meiter tachentig) en de lyne ligt up 2 meiter 37 van de vôorkant van veugelpyk.

In tyde wos er in West-Vloandern espeeld up klinder blokkn van iepnhout, juuste lik dat er nu nog espeeld is in de streke van Manchester (Log End Darts).

 ’t Spel zeve 
’t Bestoan e masse verschillige spelln, mo ’t mêest van ol smytn twêe menschn teegn makoar toet 501. De mêeste veugelpykers smytn achter de tripel 20, mo j’et er oek die achter de tripel 19 smytn.

De spelers smytn ek up ze toer met 3 pyltjes en ze smytn toet an ze 501 en. Uutsmytn moe wel gebeurn met e dubbeln of met de rôze. Oltemets is er oek espeeld toet 301 (voen 't e bitje zidder te loatn goan).

Mêestol is er vantevôorn ofesprookn hoevele spelletjes dan ze speeln. 

Vroeger moest er in redelik vele kaffees begunn zyn met e dubbeln.

 Puntn 
180: ’t ogste meugelik me 3 pyls (3x tripel 20)
170: d’ogste uutsmete (2x tripel 20 en e rôo rôze)
Nine dart finish: 501 met neegn pyls (mêerder meugelikheedn, oundermêer 3xT20, 3xT20, T20 T19 D12)

Weireld- en Belgische kampioenn
 Joar Weireldkampioen BDO/WDF  Weireldkampioen PDC  Weireldkampioen BDO (♀)  Belgisch Kampioen  Belgisch Kampioen (♀)2025Luke Littler (ENG)2024Luke Humphries (ENG)2023Michael Smith (ENG)2022Peter Wright (SCO)2021Gerwyn Price (WAL)2020Wayne Warren (WAL)Peter Wright (SCO)2019Glen Durrant (ENG)Michael van Gerwen (NED)Mikuru Suzuki (JAP)2018Glen Durrant (ENG)Rob Cross (ENG)Lisa Ashton (ENG)Geert De VosCarine Dessein2017Glen Durrant (ENG)Michael Van Gerwen (NED)Lisa Ashton (ENG)Geert De VosPatricia De Peuter2016Scott Waites (ENG)Gary Anderson (SCH)Trina Gulliver (ENG)Davy Van BaelenDana Verhaegen2015Scott Mitchell (ENG)Gary Anderson (SCH)Lisa Ashton (ENG)Niels Vanbergen 2014  Stephen Bunting (ENG)  Michael Van Gerwen (NED)  Lisa Ashton (ENG)   Mike De Decker 2013  Scott Waites (ENG)  Phil Taylor (ENG)  Anastasia Dobromyslova (RUS)  Cedric Waegemans  Carine Dessein 2012  Christian Kist (NED)  Adrian Lewis (ENG)  Anastasia Dobromyslova (RUS)  Thierry Michaux  Patricia De Peuter 2011  Martin Adams (ENG)  Adrian Lewis (ENG)  Trina Gulliver (ENG)  Ronny Huybrechts  Patricia De Peuter 2010  Martin Adams (ENG)  Phil Taylor (ENG)  Trina Gulliver (ENG)  Ronny Huybrechts  Patricia De Peuter 2009  Ted Hankey (ENG)  Phil Taylor (ENG)  Francisca Hoenselaar (NED)  Ronny Huybrechts  Carine Paridaens 2008  Mark Webster (WAL)  John Part (CAN)  Anastasia Dobromyslova (RUS)  Patrick Bulen  Patricia De Peuter 2007  Martin Adams (ENG)  Raymond van Barneveld (NED)  Trina Gulliver (ENG)  Kim Huybrechts  Sandra Pollet 2006  Jelle Klaasen (NED)  Phil Taylor (ENG)  Trina Gulliver (ENG)  Dirk Hespeels  Sandra Pollet 2005  Raymond van Barneveld (NED)  Phil Taylor (ENG)  Trina Gulliver (ENG)  Mario Vandenbogaerde  Patricia De Peuter 2004  Andy Fordham (ENG)  Phil Taylor (ENG)  Trina Gulliver (ENG)  Dirk Hespeels  Bruna Dekeyzer 2003  Raymond van Barneveld (NED)  John Part (CAN)  Trina Gulliver (ENG)  Erik Clarys  Patricia De Peuter 2002  Tony David (AUS)  Phil Taylor (ENG)  Trina Gulliver (ENG)  Arnold Paap  Vicky Pruim 2001  John Walton (ENG)  Phil Taylor (ENG)  Trina Gulliver (ENG)  Guido Van Uffelen  Vicky Pruim 2000  Ted Hankey (ENG)  Phil Taylor (ENG)    Pascal Rabau  Vicky Pruim 1999  Raymond van Barneveld (NED)  Phil Taylor (ENG)    Erik Clarys  Vicky Pruim 1998  Raymond van Barneveld (NED)  Phil Taylor (ENG)    Erik Clarys  Vicky Pruim 1997  Les Wallace (SCH)  Phil Taylor (ENG)    Erik Clarys  Sandra Pollet 1996  Steve Beaton (ENG)  Phil Taylor (ENG)    Rudi Ladang  Sandra Pollet 1995  Richie Burnett (WAL)  Dennis Priestley (ENG)    Bruno Raes  Yvette Stevens 1994  John Part (CAN)      Stefan Eeckelaert  Rita Lagace 1993  John Lowe (ENG)      Rudy Delannoy  Maria Vercnocke 1992  Phil Taylor (ENG)      Leo Laurens  Maria De Block 1991  Dennis Priestley (ENG)      Frans Devooght  Martine Symons 1990  Phil Taylor (ENG)      Leo Laurens  Petra Luyten 1989  Jocky Wilson (SCH)      Leo Laurens  Marina Callebaut 1988  Bob Anderson (ENG)      Marcel De Vuyst  Vicky Pruim 1987  John Lowe (ENG)      Bob Renard  Rita Lagace 1986  Eric Bristow (ENG)      Freddy Laebens  Vicky Blieck 1985  Eric Bristow (ENG)      Patrick Vanlerberghe  Dorine Decaesstecker 1984  Eric Bristow (ENG)      Willy Sonneville  Christa Marreel 1983  Keith Deller (ENG)      Gustaaf Demeulemeester  Danielle Campe 1982  Jocky Wilson (SCH)      Dirk Vandereycken  Carine Milleville 1981  Eric Bristow (ENG)      Luc Marreel  Jeanne Carton 1980  Eric Bristow (ENG)      Omer Bauwens  Nelly Delaere 1979  John Lowe (ENG)      Omer Bauwens  Caesarine Branckaert 1978  Leighton Rees (WAL)      Gustaaf Demeulemeester  Florine Bendels

 Varia 
’n Latstn Belg die meiedoan et an 't Lakeside weireldkampioenschap, is Erik Clarys (The Sheriff). Deur en accident up zyn werk et 'n zyn arme ebrookn en got 'n nermoal gezien nie mi kunn smytn.
Up weireldvlak zyn der twêe boundn: BDO (dan ze toogn up 'n BBC) en PDC (up SkySports).
De bestn veugelpyker ôois is Phil Taylor, die 15 kirs 't weireldkampioenschap ewonn et (2 by 'n BDO en 13 byn 'n PDC) en nog indeliks vele aar grôte toernôoin. En het oek ol 9 nine dart finishes die up tilleviezje ekommn zyn, esmeetn.

 Externe koppeliengn 
Site van BDO
Site van PDC


Categorie:Wikipedia:Bofartikel